62022CO0426_INF
Euroopa Kohtu (kuues koda) 20. juuni 2023. aasta määrus –SOLE‑MiZo vs. Nemzeti Adó- és Vámhivatal Fellebbviteli Igazgatósága
(kohtuasi C‑426/22) (
1
)
Eelotsusetaotlus – Ühine käibemaksusüsteem – Direktiiv 2006/112/EÜ – Artikkel 183 – Tõhususe ja neutraalse maksustamise põhimõtted – Sisendkäibemaksu mahaarvamine – Enammakse tagastamine – Selliste intresside arvutamine, mida tuleb tasuda põhjusel, et mahaarvatava käibemaksu enammakset, mis peeti kinni liidu õigust rikkudes, ei olnud võimalik kasutada – Vääringu odavnemine
Maksualaste õigusaktide ühtlustamine – Ühine käibemaksusüsteem – Sisendkäibemaksu mahaarvamine – Mahaarvamisõiguse teostamise kord – Enammakstud maksu tagastamine – Tõhususe ja neutraalse maksustamise põhimõtted – Selliste intresside arvutamine, mida tuleb tasuda põhjusel, et mahaarvatava käibemaksu enammakset, mis peeti kinni liidu õigust rikkudes, ei olnud võimalik kasutada – Kompensatsiooni puudumine vääringu odavnemise eest, mistõttu maksukohustuslane jäi ilma nõuetekohasest hüvitisest – Lubamatus
(Nõukogu direktiiv 2006/112, artikkel 183)
(vt punktid 37–49, 54 ja resolutsioon)
Resolutsioon
Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 183 ning tõhususe ja neutraalse maksustamise põhimõtteid
tuleb tõlgendada nii, et
nendega on vastuolus liikmesriigi praktika, mis seisneb intresside arvutamises, mis arvestatakse mahaarvatavalt enammakstud käibemaksult, mida see liikmesriik pidas kinni mõistlikku tähtaega ületades, rikkudes sellega liidu õigust, kohaldades intressimäära, mis vastab riigi keskpanga baasintressimäärale, millele lisandub kaks protsendipunkti, kui nimetatud enammakstud käibemaksult arvestatakse intresse ajavahemikul, mis jääb antud kuu eest deklaratsiooni esitamise kuupäeva ning selle järgneva kuu eest deklaratsiooni esitamise kuupäeva vahele, kohaldamata intressi, et kompenseerida vääringu odavnemine, mis on tingitud aja möödumisest pärast seda ajavahemikku kuni selle kuupäevani, mis on ühelt poolt hilisem selle kohtuotsuse kuulutamisest, milles Euroopa Kohus tuvastas osutatud liidu õiguse rikkumise, ning teiselt poolt varasem nimetatud käibemaksuülejäägilt arvestatavate intresside tegelikust maksmisest, kuivõrd nimetatud praktika jätab maksukohustuslase ilma nõuetekohasest hüvitisest kahju eest, mille tekitas asjaomaste summade kasutamise võimaluse puudumine, ning ei näe ette hüvitist õigusvastaselt maha arvatud maksusummadega seotud majandusliku koormuse eest.
(
1
)	ELT C 340, 5.9.2022.